Rebeca Linares

Rebeca Linares, benetako izenez Verónica Linares (Donostia, Gipuzkoa, 1983ko ekainaren 13a - ) euskal herritar aktore porno ohia da.

 Biografia 
Donostian jaioa, Bartzelonara joan zen eta hantxe hasi zen zinema pornoaren munduan, orduko bere mutil-lagunari esker (Nacho Vidal espainiar pornostarraren lagun mina zen.) Rebeca ezizena hautatu zuen, "laburra eta gogorra zelako". 2005ean, Milkyway Channel espainiar ekoiztetxean hasi arren, lan eskasa eta diru gutxi zela eta, Alemanian eta Frantzian hasi zen lanean. 2006an Los Angelesera (Kalifornia) joan zen Nacho Vidalekin batera.

Estatu Batuetan lan egin eta ospetsu bilakatu zen eta industrian, aldizkarietan eta bideoen azaletan agertu zen. Harrezkero, Primera Línea, Bang Bros, Private Sex eta Cumlouder bezalako enpresetarako lan egin du.

2008ko uztailean, lehendabizikoz zinema konbentzionalean aritu zen, Homo Erectus Ron Jeremy eta Jacklyn Lick bezalako izar pornoekin batera. Urte hartan Maxim aldizkarian ere agertu zen eta, Ron Jeremy, Max Hardcore, Alexis Silver, Gia Paloma, Kinzie Kenner, Tricia Devereaux eta beste aktore pornoekin batera, Necro newyorktar rap abeslariaren Who's ya daddy bideoa egin zuen.

2009an, Penthouse pet bilakatu zen eta, hilabete batzuk geroago, Canal+ek Vente a Las Vegas, nena izeneko dokumentala grabatu zuen, bere bizitza eta estatubatuar ibilbideari buruzko: Las Vegasen filmatua da eta haren eguneroko bizitza eta lan-arazoak azaltzen ditu.

2010eko urtarrilean, Toni Ribas espainiar aktorearekin batera, AVN sari bat (porno industrian, Oscar Sarien baliokidea da) lortu zuen, Tori Black is Pretty Filthy filmean egin zuen hirukotearengatik.

2010eko ekainean, itxura aldatzea eta bular-inplante jartzea erabaki eta B neurritik D neurrira aldatu zuen.

Bere azken filma 2016an argitaratu zuen.

 Sariak 
 2007: Bartzelonako Zinema Erotikoaren Nazioarteko Jaialdiaren emakumezko aktore onenaren Ninfa Saria – IodineGir
 2010: AVN Sarien Hirukote eszena onenaren Saria – Tori Black Is Pretty Filthy

 Filmografia hautatua 
 Urtea Filma  2006 Ass Cleavage 8Black Cock Addiction 2Angels of Debauchery 6 2007 Ashlynn and Friends 1This Butt's 4 U 3Anal Cream Pie Assault 2008 Women Seeking Women 40Homo ErectusRebeca Linares RawAnally Yours Love Rebeca LinaresApprentass 8 2009 Anal Asspirations 9Swimsuit Calendar Girls 3: Latin EditionCheating Hollywood Wives 2010 The Devil in Miss Jones: The ResurrectionDiesel Dongs 11Big wet tits 9

 Bitxikeriak 
Ze Esatek euskal taldeak kanta bat eskaini dio, Urrezko Danborra saria Donostiarekin zerikusirik ez duen edonori ematen zaiola kritikatzearren: Rebeca Linaresek saria jasotzeko merezimendu gehiago dituela dio kantak.Ze Esatek taldearen Rebeca Linares urrezko danborra abestia entzungai YouTube webgunean.

 Erreferentziak 

 Kanpo estekak 
  Webgune ofiziala
  Adult Web Movie Database: Rebeca Linares
  Rebeca Linares (IMDb)

Kategoria:Euskal Herriko emakumezko aktore pornografikoak
Kategoria:Donostiako aktoreak
Kategoria:AVN saridunak